stanford-oval/wikipedia huggingface dataset:
אתה חוננתנו
ותודיענו

במקרה שחל יום טוב במוצאי שבת תיקנו תפילה מיוחדת הנאמרת בתפילת ערבית של יום טוב - "ותודיענו".
נוסח זה תוקן על ידי רב ושמואל בבבל, אך במהלך הדורות נעשו שינויים בנוסח. יש משערים שאחד השינויים: התוספת "הבדלת וקדשת את עמך ישראל בקדושתך" הצליחה להשתרבב לגמרא מתוך הסידור, שכן התוספות (פסחים ק"ד) ציינו שנוסח זה לא נמצא בגמרא שלהם.
הערות שוליים

↑  סדר רב עמרם גאון, מהדורת פרומקין סימן מ"ג
↑  מסכת שבת דף ק"נ ע"ב
↑  הובא בארבעה טורים, אורח חיים, סימן רצ"ט, סעיף י'
↑  שולחן ערוך אורח חיים רצד:א. ובמשנה ברורה (שם ס"ק ד) מבאר שזה משום קנס.
↑  שולחן ערוך אורח חיים רצד:ב.
↑  שולחן ערוך אורח חיים רצד:ג.
| תפילת העמידה |
| --- | --- | --- |
| שלוש הברכות הראשונות | שלוש הברכות הראשונות |  |
| ברכות שבח | ברכת אבות • ברכת גבורות • ברכת קדושת השם |  |
| הברכות האמצעיות | הברכות האמצעיות |  |
| בקשות תפילת שמונה עשרה | ברכת חונן הדעת • ברכת תשובה • ברכת סליחה • ברכת גאולה • ברכת רפואה • ברכת השנים • ברכת קיבוץ גלויות • ברכת המשפט • ברכת המינים • על הצדיקים • ברכת ירושלים • מצמיח קרן ישועה • שומע תפילה |  |
| בתפילת שבע | ברכת קדושת היום |  |
| בתפילת תשע | מלכויות זכרונות ושופרות |  |
| בתפילת עשרים וארבע | זכרונות • שופרות • אל ה' בצרתה לי • אשא עיני אל ההרים • ממעמקים קראתיך ה' • תפלה לעני כי יעטוף |  |
| שלוש הברכות האחרונות | שלוש הברכות האחרונות |  |
| ברכות הודאה | ברכת עבודה • ברכת הודאה • ברכת שים שלום |  |
| תוספות | תוספות |  |
| הזכרות | משיב הרוח ומוריד הגשם • מוריד הטל • שאלת גשמים |  |
| בחזרת הש"ץ | קדושה • מודים דרבנן • ברכת כהנים |  |
| בזמנים מיוחדים | אתה חוננתנו • יעלה ויבוא • על הנסים • תפילת נחם • תפילת עננו • ועננו בורא עולם • ותערב • הוספות ושינויים לעשרת ימי תשובה • וידוי |  |
| תפילות העמידה השונות | תפילות העמידה השונות |  |
| בכל יום | תפילת שחרית • תפילת מנחה • תפילת ערבית |  |
| בשבתות ובמועדים | תפילת מוסף |  |
| ביום הכיפורים (ובתענית ציבור) | תפילת נעילה |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
בונז היילנד

| --- | --- |

היילנד בשנת 2020
 לידה:  14 בספטמבר 2000 (בן 24) וילמינגטון, דלאוור, ארצות הברית
 עמדה:  רכז, קלע
 גובה:  1.88 מטר
 מספר:  5
 מכללה:  אוניברסיטת וירג'יניה קומונוולת'
 דראפט:  בחירה מספר 26, 2021 דנוור נאגטס
 קבוצות כשחקן
 2021–2023 2023–:  דנוור נאגטס לוס אנג'לס קליפרס
 הישגים כשחקן
 חמישיית הרוקיז השנייה של העונה (2022)
נאשון "בונז" היילנד (באנגלית: Nah'Shon "Bones" Hyland; נולד ב-14 בספטמבר 2000) הוא כדורסלן אמריקאי המשחק בקבוצת לוס אנג'לס קליפרס מליגת ה-NBA, בעמדות הרכז והקלע.
נעורים וקריירת מכללות

היילנד נולד וגדל בעיר וילמינגטון שבדלאוור. בצעירותו זכה לכינוי "בונז" (עצמות) בשל מבנה גופו הצנום. במרץ 2017 פרצה בביתו שרפה, אשר גבתה את חייהם של סבתו ובן דודו בן השנה. היילנד עצמו ניצל מהשרפה, לאחר שקפץ מחלון חדרו שבקומה השנייה.
בין השנים 2019–2021 למד ושיחק באוניברסיטת וירג'יניה קומונוולת'. בעונת 2020/2021 קלע 19.5 נקודות בממוצע למשחק, וזכה בתואר שחקן העונה של מחוז "Atlantic 10".
קריירה ב-NBA > דנוור נאגטס

היילנד נבחר בבחירה ה-26 של דראפט ה-NBA‏ 2021, על ידי דנוור נאגטס. לאורך עונת הרוקי שלו שותף ב-69 משחקים וקלע 10.1 נקודות בממוצע למשחק, ובסיומה נבחר לחמישיית הרוקיז השנייה של העונה.
קריירה ב-NBA > לוס אנג'לס קליפרס

בפברואר 2023, לאחר כשנה וחצי בדנוור, הועבר ללוס אנג'לס קליפרס במסגרת טרייד בין ארבע קבוצות, בו היו מעורבות גם לוס אנג'לס לייקרס ואורלנדו מג'יק. עד לסיום עונת 2022/2023 קלע 10.8 נקודות בממוצע למשחק במדי הקליפרס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | דנוור | 69 | 4 | 19.0 | 0.403 | 0.366 | 0.856 | 2.7 | 2.8 | 0.6 | 0.3 | 10.1 |
| 2022/2023 | דנוור | 42 | 1 | 19.5 | 0.399 | 0.378 | 0.866 | 2.0 | 3.0 | 0.7 | 0.3 | 12.1 |
| 2022/2023 | קליפרס | 14 | 0 | 18.9 | 0.401 | 0.351 | 0.750 | 3.5 | 3.4 | 0.8 | 0.1 | 10.8 |
| קריירה |  | 125 | 5 | 19.2 | 0.401 | 0.368 | 0.850 | 2.6 | 2.9 | 0.6 | 0.3 | 10.9 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | דנוור | 5 | 0 | 17.4 | 0.361 | 0.348 | 0.857 | 2.0 | 3.2 | 0.2 | 0.0 | 9.2 |
| 2022/2023 | קליפרס | 5 | 0 | 16.4 | 0.341 | 0.250 | 0.800 | 0.8 | 0.8 | 0.8 | 0.2 | 8.6 |
| קריירה |  | 10 | 0 | 16.9 | 0.350 | 0.302 | 0.833 | 1.4 | 2.0 | 0.5 | 0.1 | 8.9 |
בית הכנסת החדש (ברסלאו)

| --- | --- |

 מידע כללי
 סוג:  בית כנסת שנחרב 
 מיקום:  ורוצלב 
 מדינה:  פולין 
 הקמה ובנייה
 תקופת הבנייה:  ?–1865
 תאריך פתיחה רשמי:  1872 
 תאריך פירוק:  10 בנובמבר 1938 
 אדריכל:  אדווין אופלר 
 סגנון אדריכלי:  התחייה הגותית 
 קואורדינטות:  51°06′16″N 17°01′42″E﻿ / ﻿51.10453611°N 17.02834444°E﻿ / 51.10453611; 17.02834444
 he
 
סקיצה של חזית בית הכנסת
בית הכנסת החדש בברסלאו (כיום ורוצלב שבפולין) נבנה בין השנים 1865–1872 עבור הקהילה היהודית הליברלית בעיר.
בדומה לערים אחרות בגרמניה, הייתה בברסלאו קהילה גדולה מהזרם היהודי ליברלי. בית הכנסת היה אחד מבתי הכנסת הגדולים
בית הכנסת 'החדש' בברסלאו, בציור משנת 1870
בגרמניה. המבנה המרכזי היה מעוטר בארבעה מגדלי פינות מצולעים ונמוכים, ובמרכזם כיפה גבוהה.
המבנה תוכנן על ידי האדריכל אדווין אופלר, בין השנים 1865-1872. ב-29 בספטמבר 1872, בראש השנה, נערכה חנוכת בית הכנסת  על ידי הרב גדליה טיקטין, רב אורתודוקסי, ועל ידי הרב מנואל יואל, רב ליברלי. בית הכנסת תוכנן עבור 2000 מתפללים, והיה בית הכנסת השני בגודלו בגרמניה,  שני רק לבית הכנסת בברלין . בית הכנסת נשרף עד היסוד במהלך פוגרום ליל הבדולח בלילה שבין ה-9 בנובמבר ל-10 בנובמבר 1938. מהמבנה המפואר שרדו רק גדרות הברזל המחושל שהיו סביב בית הכנסת.
כיום ניצב במקום לוח זיכרון לבית הכנסת ולקהילה היהודית שאיננה, עם כיתוב בעברית, בגרמנית ובפולנית. מדי שנה, ב-9 בנובמבר, נערך במקום טקס לזכר יהודי ברסלאו, בו משתתפים בעיקר תושבי העיר.
ראו גם

קהילת יהודי ברסלאו
בוסקו הוגאן

| --- | --- |
אין תמונה חופשית
 לידה:  1949 (בן 75 בערך) אירלנד 
 מדינה:  אירלנד 
 מקום לימודים:  Terenure College 
 פרופיל ב-IMDb
 
בוסקו הוגאן (באנגלית: Bosco Hogan; נולד ב-1949) הוא שחקן תיאטרון, קולנוע וטלוויזיה אירי.
ביוגרפיה

הוגאן נולד ב-1949 באירלנד. הוא מוכר מתפקידו כד"ר מייקל ריאן בסדרת הטלוויזיה "בליקיסאנג'ל" (Ballykissangel). שיחק בתפקיד משנה, כעבריין המורשע ג'ורג' סאדן בסרטו של ג'ו בורמן "זרדוז" (1973). תפקידו החשוב הראשון היה ב-1977 כשגילם את סטיבן דדאלוס בסרטו של ג'וזף סטריק "דיוקן האמן כאיש צעיר", עיבוד קולנועי לרומן באותו שם מאת ג'יימס ג'ויס.
בקולנוע הופיע הוגאן בסרטים נוספים בהם הסרט "The Outsider" מ-1980, "Screamtime" מ-1983, "בשם האב" בכיכובו של דניאל דיי-לואיס (1993), "אוולין" (2003) והסרט "המלך ארתור" מ-2004.
בטלוויזיה גילם את דמותו של ג'ונתן הרקר בגרסה הטלוויזיונית ל"הרוזן דרקולה" עם לואי ז'ורדאן; ב-1970 השתתף בסדרת הדרמה "Prince Regent" בתפקיד פרדריק, דוכס יורק; וב-1981 כיכב בתפקיד אדוארד פררס במיני סדרה "תבונה ורגישות" עיבוד של ה-BBC לרומן באותו שם מאת ג'יין אוסטן. בשנת 1995 שיחק בתפקיד קצין משטרה בפרקים אחדים בסדרת הטלוויזיה "The Chief".
בקיץ 2005 הופיע הוגאן במחזה "A Cry from Heaven" מאת המחזאי האירי וינסנט וודס (אנ') בתיאטרון אבי. ב-2007 גילם את דמותו של סנט ג'ון פישר, הארכיבישוף של רוצ'סטר, בסדרת הטלוויזיה של ערוץ שואוטיים "שושלת טיודור". ב-2011 שיחק שוב בתפקיד קרדינל בסדרה "הבורג'ס" וגילם את הבישוף פיקולומיני.
בשנת 2017 שיחק בסרט המתח "תמיד גרנו בטירה" לצד טאיסה פרמיגה וסבסטיאן סטן, הסרט אשר מבוסס על ספר באותו שם משנת 1962 שנכתב על ידי שירלי ג'קסון.
ביוגרפיה > חיים אישיים

הוגאן נשוי לשחקנית לזלי לאלור (Leslie Lalor), ולהם שלושה ילדים.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1974 |  | Zardoz | ג'ורג' סאדן |  |
| 1977 | דיוקן האמן כאיש צעיר | A Portrait of the Artist as a Young Man | סטיבן דדאלוס |  |
| 1977 | הרוזן דרקולה | Count Dracula | ג'ונתן הארקר | סרט טלוויזיה |
| 1978 | עולמו המופלא של וולט דיסני | Walt Disney's Wonderful World of Color | פיל גאריסון | בפרק "Race for Survival" |
| 1978 |  | Exposure | יוג'ין |  |
| 1978 | הנסיכות הרוקדות | The Dancing Princesses | ג'יימי | סרט טלוויזיה |
| 1978 |  | Farmers | שון | סרט טלוויזיה |
| 1979 |  | Prince Regent | פרדריק, דוכס יורק |  |
| 1979 |  | The Outsider | פינבאר דונובן |  |
| 1980 |  | A Question of Guilt | הכומר ג'ורג' דייסון | סדרת טלוויזיה |
| 1981 | תבונה ורגישות | Sense and Sensibility | אדוארד פררס | מיני-סדרה |
| 1981 |  | Miss Morison's Ghosts | הכומר אוליבר הודג'סון | סרט טלוויזיה |
| 1980, 1983 | לא יאומן כי יסופר | Tales of the Unexpected | טוני מדוויי / טום | סדרת טלוויזיה (2 פרקים) |
| 1983 |  | Screamtime | רופא |  |
| 1984 |  | Anne Devlin | רוברט אמט |  |
| 1987 |  | The Rockingham Shoot | ריילי | סרט טלוויזיה |
| 1988 |  | Act of Betrayal | בריידי | סרט טלוויזיה |
| 1991 |  | A Taste for Death | סר פול ברון | מיני-סדרה |
| 1993 | בשם האב | In the Name of the Father | סנגור |  |
| 1995 |  | The Chief | סגן מפקד המשטרה וס מורטון | סדרת טלוויזיה |
| 1995 |  | Kidnapped | רנקיילור | סרט טלוויזיה |
| 1996 | בזכות האם | Some Mother's Son | קפטן בריטי |  |
| 1997 |  | How to Cheat in the Leaving Certificate | קריין חדש |  |
| 1997 | סוויני טוד | The Tale of Sweeney Todd | פקיד ראשי | סרט טלוויזיה |
| 1998 |  | Amongst Women | כומר | מיני-סדרה |
| 1999 |  | DDU | פקד קודי | סדרת טלוויזיה |
| 1996–2011 | בליקיסאנג'ל | Ballykissangel | ד"ר מייקל ראיין | סדרת טלוויזיה |
| 2002 | האמברסונים המופלאים | The Magnificent Ambersons | פרנק ברונסון | סרט טלוויזיה |
| 2002 | אוולין | Evelyn | האב או'מיילי |  |
| 2004 | המלך ארתור | King Arthur | בישוף דיקוי |  |
| 2004 |  | Recoil | בלש | סרט קצר |
| 2005 | דלתות נפתחות | Tara Road | מנהל חשבונות |  |
| 2007 |  | My Boy Jack | קולונל ברוקס |  |
| 2007 |  | Poetic Licence | בוץ' | סרט קצר |
| 2007–2008 | שושלת טיודור | The Tudors | בישוף פישר / קרדינל פישר | סדרת טלוויזיה |
| 2008 |  | Whistleblower | יועץ | סדרת טלוויזיה (פרק אחד) |
| 2009 |  | Psych Ward | מייקל קווירק | סדרת טלוויזיה (פרק אחד) |
| 2009 | להעיר את המתים | Waking the Dead | האב קווין | בפרק "Magdalene 26" |
| 2013 | בראשית | Primeval | אדמירל מרסטון | סדרת טלוויזיה (פרק אחד) |
| 2011–2013 | הבורג'ס | The Borgias | קרדינל פיקולומיני | סדרת טלוויזיה |
| 2014 |  | The Inquiry | ויליאם מרטין מרפי |  |
| 2016 |  | Trial of the Century | ד"ר לואיס ביירן | מיני-סדרה |
| 2016 |  | The Flag | פלינט |  |
| 2017 |  | Family Business | ג'ק | סרט קצר |
| 2018 | ויקינגים | Vikings | לורד אבוט | בפרק "Full Moon" |
| 2018 | תמיד גרנו בטירה | We Have Always Lived in the Castle | אול' נד |  |
הערות שוליים

↑  A beginning full of drama, Independent.ie 09/01/2011
| --- | --- |
בקרת זהויות :  NLI: 987007454291205171  PLWABN: 9810577125805606  GND: 17393496X  ISNI: 0000 0000 3468 7673  LCCN: n86013866  NTA: 334556848  VIAF: 3946414   WorldCat (עם VIAF): 3946414
בתי זיבנברגן

בתי זיבנברגן (לעיתים: זיבנבירגן; ביידיש: זיבנבערגער הייזער) ובשמה המלא: בתי זיבנברגן וסילאדי הייתה שכונה יהודית בירושלים, בין שכונת בתי אונגרין לשכונת שמעון הצדיק.
היסטוריה

השכונה הוקמה בידי כולל זיבנברגן וסילאדי בסמוך לבית מנדלבאום ולקתדרלת סנט ג'ורג', על מגרש בן 3,450 אמות שנרכש במחיר שני פרנק לאמה בשנת ה'תרס"ח, 1908, ונבנו בה שלושים דירות שנועדו לשם מגורים זמניים עבור חברי הכולל מחוסרי היכולת. לשם מימון הרכישה, מכר הכולל "מניות" במחיר של בין 20 ל-3,000 כתרים. מי שתרם 3,000 כתר זכה לרשום דירה שלמה בשכונה על שמו וזכאי היה לגור בה אם יעלה בעצמו לארץ ישראל וירצה בכך. כלפי חלק מן התורמים התחייב הכולל, לפי דרישתם, לארגן קבוצה של עשרה אנשים ללימוד משניות מדי יום במשך שלושים הימים שלאחר פטירת התורם.
עשר הדירות הראשונות נחנכו כבר בשנת ה'תרע"א, 1911. בניין יתר בתי השכונה נמשך לאורך עשרים השנים הבאות. את שירותי הקהילה והדת קיבלו התושבים בשכונת האם בתי אונגרין, עד לשנת 1938, אז הוקם בשכונה בית כנסת עצמאי.
השכונה ננטשה בתקופת מלחמת העצמאות ותושביה נמלטו למערב העיר. לאחר מלחמת ששת הימים נהרסו בתי השכונה בידי גורמים ישראליים.
לקריאה נוספת

אלונה ורדי (עורכת), מדריך ישראל החדש, כרך 12: ירושלים, עמ' 97.
יצחק שפירא, ירושלים מחוץ לחומה : תולדה והווי, ירושלים תש"ח. בתי זיבנבירגן עמ' 50–51.
בנימין קלוגר, ירושלים שכונות סביב לה : השכונות מחוץ לחומה [...] יסודן ומפעלן [...] בצירוף פנקסי התקנות, ירושלים תשל"ט. בתי זיבנבירגן תרס"ח, עמ' 175–178.
פנחס גרייבסקי, אבני זיכרון בשכונת בתי זיבנבירגן וסילאדי, פריטים תסג-תעא. בתוך: הנ"ל, אבני זיכרון, ג, ירושלים תרפ"ט
הערות שוליים

↑  זיבנבירגן הוא שמה היידי של טרנסילבניה.
↑  ירושלים, מפת שמות הרחובות - 1925 מפה סרוקה עם סימון השכונה, באתר הספרייה הלאומית, אוסף המפות ע"ש ערן לאור
↑  מפת ירושלים, 1925 עם סימון שלוש השכונות, באתר הספרייה הלאומית, אוסף המפות ע"ש ערן לאור
↑  ישעיהו פרס, תחיית ירושלים העברית ותולדות ישובה עד הכיבוש הבריטי, בתוך: הנ"ל, מחקרים בידיעת הארץ וטיפוגרפיה מקראית, ירושלים: קרית ספר, תשכ"א. עמ' 53.
↑  פרטי שטח המגרש ומחירו לפי פנחס גרייבסקי, מגנזי ירושלים, ה, ירושלים: דפוס סלומון, תר"ץ. עמ' יח.
↑  יהודי סילאדי וארץ ישראל, בתוך: דוד גלעדי (עורך), ספר יהודי סאלאז'-סילאדי, תל אביב תשמ"ט. עמ' 158–163.
↑  מוריה מיום ג' אדר ה'תרע"א, מצוטט אצל יהושע בן-אריה, עיר בראי תקופה, להלן "קישורים חיצוניים".
↑  שמואל אורנשטיין (אבן-אור) ושמעון רובינשטיין, אגודת ישוב ירושלים העתיקה, תר"ץ (1929–1930), בתוך: מנחם ירושלים: אסופת זיכרון לזכר ר' מנחם אמיתי. עמ' 196: כולל זיבנבירגן וסילאדי. בניגוד לאמור במדריך ישראל החדש, להלן "לקריאה נוספת".
| --- | --- |
בקרת זהויות :  NLI: 987012800275605171
ארצ'יבלד רוברטסון

| --- | --- |

 לידה:  8 במאי 1765 אברדין, ממלכת בריטניה הגדולה 
 פטירה:  6 בדצמבר 1835 (בגיל 70) ניו יורק, ארצות הברית 
 מקום קבורה:  בית הקברות גרינווד 
 מקום לימודים:  אוניברסיטת אברדין 
 
ארצ'יבלד רוברטסון (באנגלית: Archibald Robertson;‏ 8 במאי 1765 – 6 בדצמבר 1835) היה צייר יליד סקוטלנד שהפעיל את האקדמיה לציור בניו יורק עם אחיו אלכסנדר. הוא ידוע בציורי הפורטרט המיניאטוריים שלו, הוא התבקש לצייר את ג'ורג' ומרתה וושינגטון זמן קצר לאחר שהגיע לארצות הברית מסקוטלנד. הוא גם עשה ציורי נוף ותחריטים בצבעי מים. ספרו Elements of the Graphic Arts יצא לאור ב-1802.
ביוגרפיה

רוברטסון נולד ליד אברדין ב-8 במאי 1765. אמו הייתה ז'אן רוס ואביו, ויליאם רוברטסון, שהיה שרטט ואדריכל. הוא היה הבכור מבין שלושה אחים אמנים, שכללו את אלכסנדר ואנדרו.
רוברטסון למד אמנות ב-Marischal College באברדין מ-1782 עד 1786. לאחר מכן למד אמנות באדינבורו. בשנת 1786 החל את לימודיו אצל ג'ושוע ריינולדס ובנג'מין וסט בלונדון. הוא גם למד אמנות באקדמיה המלכותית לאמנויות אצל צ'ארלס שירף.
ביוגרפיה > קריירה

רוברטסון פתח בית ספר לאמנות וסטודיו באברדין, סקוטלנד בעקבות הכשרתו בלונדון. הוא היה צייר מצליח של פורטרטים ודיוקנאות מיניאטוריים. הוא גם היה חרט, כולל תחריטים טופוגרפיים. ארצ'יבלד ואלכסנדר שיתפו פעולה בעבודות, כמו בתחריטים.
ארצ'יבלד הגיע לארצות הברית ב-1791 בהזמנתם של כמה אנשים עשירים ללמד אמנות. הוא התבקש לצייר את דיוקנם של ג'ורג' ומרתה וושינגטון.
אלכסנדר הצטרף לאחיו בארצות הברית בסתיו 1792. הם הקימו את האקדמיה הקולומביאנית לציור בניו יורק ברחוב ויליאם. זה היה אחד מבתי הספר הראשונים לאמנות במדינה. האקדמיה הקולומביאנית לאמנות שונה לשם האקדמיה לציור, שהמשיכה להיות מנוהלת על ידי ארצ'יבלד. אלכסנדר פתח בית ספר לאמנות משלו ב-1802.
שני האחים רוברטסון היו מציגים פעילים ומעורבים בניהול האקדמיה האמריקאית לאמנויות יפות (AAFA) בניו יורק. ארצ'יבלד הצטרף ב-1817 והיה בדירקטוריון במשך 15 שנים.
בניו יורק, ארצ'יבלד יצר ציורי נוף בצבעי מים של עמק נהר ההדסון וניו יורק. ב-1802 פרסם את הספר "אלמנטים של רישום", על גישתו השיטתית לרישום עבור אמנים חובבים. גישתו נוצרה בהשראת ויליאם סוורי גילפין.
ביוגרפיה > חיים אישיים

רוברטסון הכיר את אלייזה אברמזה בארצות הברית והתחתן איתה בדצמבר 1794 וצייר כמה דיוקנאות שלה. הוא לימד אותה לצייר בצבעי מים ועבודותיה הוצגו באקדמיה האמריקאית לאמנויות יפות. היה להם בן, אנתוני ליספנרד רוברטסון, שהיה עורך דין והפך לשופט העליון. הוא היה הבן הרביעי מבין ילדים רבים שהיו לזוג.
ביוגרפיה > מותו

רוברסון נפטר ב-6 בדצמבר 1835. הוא נקבר בבית הקברות גרין-ווד בברוקלין, ניו יורק.
גלריה

כנסיית סנט פול, ניו-יורק, 1799
וול סטריט, ניו-יורק, 1798
ניו יורק מלונג איילנד, 1795
סיר ג'ושוע ריינולדס
הערות שוליים

↑  Alexander Robertson biography. Smithsonian Institution.
↑  Kevin J. Avery; Metropolitan Museum of Art (New York, N.Y.) (1 January 2002). American Drawings and Watercolors in the Metropolitan Museum of Art. Metropolitan Museum of Art. p. 338.
↑  Sidney Lee (1896). Dictionary of National Biography. pp. 401–402.
↑  William Dunlap (1834). History of the Rise and Progress of the Arts of Design in the United States. George P. Scott and Company, Printers. pp. 425–426.
↑  Archibald Robertson (1765-1835). Art & Architecture of New Jersey. Retrieved August 21, 2014.
↑  Kevin J. Avery; Metropolitan Museum of Art (New York, N.Y.) (1 January 2002). American Drawings and Watercolors in the Metropolitan Museum of Art. Metropolitan Museum of Art. p. 102.
↑  Alexander Robertson (1772-1841). Archived 2014-08-22 at the Wayback Machine Art & Architecture of New Jersey.
↑  Mrs. Archibald Robertson (1776-1865). Archived August 26, 2014, at the Wayback Machine eMuseum. New York Historical Society.
↑  Anthony Lispenard Robertson (1808-1868). Museum Collections. New York Historical Society. Retrieved August 21, 2014.
↑  Archibald Robertson. Greenwood Cemetery, Brooklyn, New York. Find a Grave. Retrieved August 21, 2014.
| --- | --- |
בקרת זהויות :  ISNI: 0000 0000 6707 8305  LCCN: n83022720  RERO: 02-A022971170  RKD: 67342  ULAN: 500002809  VIAF: 62915043   WorldCat (עם VIAF): 62915043 
אשת הצייר - מינאטורה, 1794
בית יוספזון

| --- | --- |

 מידע כללי
 סוג:  בית מגורים, אתר מורשת 
 כתובת:  יעקב 20, רחובות 
 מיקום:  רחובות 
 מדינה:  ישראל 
 הקמה ובנייה
 תקופת הבנייה:  ?–1890
 תאריך פתיחה רשמי:  1890 
 קואורדינטות:  31°53′46″N 34°48′45″E﻿ / ﻿31.896°N 34.81261°E﻿ / 31.896; 34.81261
  מפת מיקום  מפה דינמית   (למפת גוש דן מוגדלת) בית יוספזון(למפת גוש דן רגילה) בית יוספזון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית יוספזון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית יוספזון  he בית יוספזוןhe בית יוספזוןמפת  __ רחובות (in English: Rehovot) [‌השפלה וסביבותיה‌]מצפון וממזרח: __ מועצה אזורית גזר (in English: Gezer Regional Council) מדרום: __ קריית עקרון (in English: Kiryat Ekron), __ מועצה אזורית ברנר (in English: Brenner Regional Council) ממערב: __ מועצה אזורית גן רווה (in English: Gan Raveh Regional Council) ממערב ומצפון: __ נס ציונה (in English: Ness Ziona) tabBackground:;tabBorder:#aaa;defaultTab:0;
 
לוח זיכרון שהוצמד לקיר הבית בשנת 1960
בית יוספזון הוא הבית הראשון שנבנה ברחובות. הבית נבנה על ידי יהודה לייב יוספזון, והיה בעת הקמתו הבית היחיד במושבה. בית זה שימש דוגמה לבניית בתים אחרים במושבה, ובו אף נבחר הוועד הכללי הראשון של המושבה רחובות. אבן הפינה לבית המצוי ברחוב יעקוב 20, הונחה בט"ו באב ה'תר"ן. האתר הוכר כאתר מורשת על ידי המועצה לשימור אתרי מורשת בישראל.
היסטוריה

יהודה לייב יוספזון נולד בבריסק, עיירה קטנה ברוסיה. ב-1890 עלה לישראל מטעמים ציוניים. עם הגעתו ליפו, החל לחפש מקום שבו יוכל לרכוש אדמה. הוא נשלח יחד עם ניסן קנטרוביץ (1855–1941) להתיישב על אדמת דוראן כדי לקבוע עליה בעלות. הוא רכש כמאה דונם אדמה מחברת "מנוחה ונחלה", שמרכז פעילותה היה אז בוורשה, וחזר לבריסק על מנת להציע לבני משפחתו להפליג איתו ארצה. הצטרפו אליו שניים מילדיו וכלתו, בעוד שלושת הילדים הנותרים נותרו ברוסיה (אחת מהם עלתה לארץ בהמשך, אך אחר כך היגרה לארצות הברית, ובהמשך הצטרף אליה עוד אחד מילדיו הנותרים של יוספזון).
יהודה לייב יוספזון הגיע לרחובות עם קבוצה של תשעה מתיישבים יחידים. כל אחד מן המתיישבים קיבל מגרש לבניית ביתו. יוספזון היה הראשון שבנה בית על המגרש שקיבל. בניית הבית החלה ב-1890. לימים, נקרא הבית על שם מייסדו – בית יוספזון.
לפי סיפור פולקלור, לאחר חתימת החוזה לרכישת אדמות דוראן, ביקשה אולגה חנקין מקנטרוביץ ויוספזון שילונו לילה על אדמתם, כדי לקבוע חזקה עליה. הם עלו על שתי הגבעות במרכז אדמת דוראן: קנטרוביץ עלה על הגבעה שנמצאה ממערב לדרך, ויוספזון על הגבעה שממזרח לה. בהמשך, השניים צעדו זה לקראת זה, ובמקום בו שמעו זה את קריאתו של זה, עצרו וקבעו את מקום מגוריהם. ייתכן כי מעשה זה נועד לוודא כי במקרה צרה, כל אחד מהשניים יוכל לשמוע את צעקת חברו ולגשת לעזרתו.
בשנת 2018, הכריזה עיריית רחובות על פרויקט לשיקום ושימור הבית.
בשנת 2021, הבניין שופץ ובשנת 2022 נפתחה בו מסעדה.
מבנה הבית

בית יוספזון מהווה דוגמה טיפוסית דוגמה לבתים הראשונים של רחובות בדרך בנייתו, בחומרי הבנייה ובחומה המקיפה אותו. קירותיו היו עשויים מ"דבש" - תערובת של חמרה ותבן, ומאבני כורכר. הגג היה עשוי מרעפים, והחלונות עוצבו כצרים וארוכים. הבית כלל חדר מגורים מרכזי, שני חדרים קטנים, מטבח, מרתף, מרפסת מקורה ועליית גג. במטבח עמדו תנור אפייה וארון אוויר (ארון אשר גבו היה הקיר החיצוני של הבניין, ואשר שימש לשימור מזון). בחלקו האחורי של הבית הייתה חצר, אשר יוספזון נטע בה עצי פרי וירקות.
הערות שוליים

1 2  בית יוספזון, באתר הארכיון לתולדות רחובות
↑  הקוד המזהה של האתר בתחרות "ויקיפדיה אוהבת אתרי מורשת" הוא 9-8400-003
1 2 3  משפחת יוספזון (יוסיסוב), באתר הארכיון לתולדות רחובות
↑  בית יוספזון, באתר ראשונים (ארכיון)
↑  רותי ורד, הכל על שימור המבנים ההיסטוריים בעיר רחובות 23 בספטמבר 2018, באתר ערים רחובות
בוסקאסל

| --- | --- |

 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  דרום-מערב
 מחוז:  קורנוול קורנוול
 אוכלוסייה:  ‏
  ‑ בעיירה:  1,748 (2016)
 קואורדינטות:  50°41′02″N 4°41′34″W﻿ / ﻿50.684°N 4.6929°W﻿ / 50.684; -4.6929 
 http://www.boscastlecornwall.org.uk/
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים בוסקאסל(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים בוסקאסל(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי בוסקאסל(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי בוסקאסל  he tabBackground:;tabBorder:#aaa;defaultTab:0;
 
מבט משביל נמל בוסקאסל המוביל אל הכפים
מבט מכיוון אחד הכפים אל הכניסה לנמל בוסקאסל
בוסקאסל (באנגלית: Boscastle, בקורנית: Kastel Boterel) הוא כפר ונמל דיג על חוף האוקיינוס האטלנטי במחוז קורנוול שבדרום-מערב אנגליה בבריטניה. הכפר שייך למועצה (Civil parish) פוראברי אנד מינסטר (Forrabury and Minster). הוא שוכן כ-23 קילומטרים דרומית לבודה (Bude), וכ-8 קילומטרים צפונית-מזרחית לטינטאג'ל. הנמל הוא לשון ים טבעית והוא מוגן על ידי שני שוברי גלים מאבן שנבנו ב-1584 על ידי ריצ'רד גרנוויל, והוא הנמל המשמעותי היחיד ברצועת חוף שאורכה כ-30 קילומטרים. הכפר מתפשט לתוך עמקי הנחלים ולנסי (Valency) וג'ורדן (Jordan). גשם כבד שירד באזור ב-16 באוגוסט 2004 גרם נזק כבד לכפר.
בוסקאסל שוכן בתחומי האזור המוגדר כ"אזור של יופי טבעי יוצא דופן של קורנוול" (Cornwall Area of Outstanding Natural Beauty). האזור, המורכב מ-12 שטחים נפרדים, משתרע על כמעט שליש משטח קורנוול, כשיש להם מעמד ורמת הגנה כשל פארק לאומי. שביל החוף הדרום-מערבי (South West Coast Path), שביל לאומי המקיף את כל הפינה הדרום-מערבית של האי הבריטי עובר דרך הכפר.
היסטוריה

מקור שם הכפר מטירת בוטרי (Botreaux Castle), מבצר תל וחצר, שהוקם במאה ה-11, שממנו נותרו שרידים מעטים בצד הדרומי של הכפר. מרבית הטירה נהרסה במאה ה-16 על מנת להשתמש באבניה לבניית בתים חדשים בבוסקאסל. הטירה הייתה רכושם של בני משפחת דה בוטרי (de Botreaux), שהפכו למשפחת ברונים הודות לויליאם דה בוטרי, ברון בוטרי הראשון (William de Botreaux, 1st Baron Botreaux).
באמצע המאה ה-16 תיאר האנטיקוואר ג'ון לילנד (אנ') את הכפר במילים "זו היא עיירה מלוכלכת מאוד ומתוחזקת רע". נמל בוסקאסל הוא לשון ים טבעית המוגנת על ידי שני שוברי גלים מאבן שנבנו ב-1584 על ידי ריצ'רד גרנוויל (מהספינה ריוונג'). בוסקאסל היה פעם נמל קטן (בדומה לנמלים רבים אחרים על החוף הצפוני של קורנוול), שדרכו ייבאו אבן גיר ופחם וייצאו לווחה ותוצרת מקומית.